JUKSKEI – AHS
Die simboliese ossewatrek van 1938 om die Groot Trek-eeufees te vier, het ‘n nuwe belangstelling by die Afrikaner in sy kultuurgoedere, waarvan jukskei een was, wakkergemaak. By Afﬁes het die seuns en die personeel ywerig aan vriendskaplike byeenkomste deelgeneem en skole soos Helpmekaar en Hoërskool Rustenburg is die stryd aangesê. Die skool se eerste amptelike jukskeilaer is egter eers in 1941 gestig. In 1943 is die skolekompetisie in ‘n junior en ‘n senior liga verdeel om meer leerlinge die geleentheid tot deelname te gee. In 1944 het jukskei deel van die skool se interhuiskompetisie geword en in 1946 het AHS en AHMP vir die eerste keer ‘n gemengde span saamgestel. Na 1956 het die spel egter aanhang onder die seuns begin verloor en kort daarna van die Afﬁe-toneel verdwyn. In 2008 het die spel weer by die skool herleef.
Alle graad 8’s is welkom om aan die o/14-proewe deel te neem. Die skool het ‘n o/14-, o/16- en ‘n oopspan.
Opponente en toernooie
Plaaslik speel Afﬁes teen talle Pretoria-skole. Die Gauteng Noord Skole-liga vind jaarliks gedurende September plaas. In die eerste week van Desember vind die SA Skoletoernooi in Kroonstad plaas waar die nege provinsies kragte meet.
Afﬁ es beskik ook sy eie jukskeibane. In 2012 het Afﬁes 20 ander skole vir die Suid-Afrikaanse Skoletoernooi ontvang.
2009: Vier spelers in die provinsiale span, een speler in die nasionale span wat ‘n toets teen Namibië gespeel het
2010: Vier spelers in die provinsiale span
2011: Twee spelers in die provinsiale span. Beide word tot die nasionale span verkies.
2012: Vier spelers in die provinsiale span
2013: Vier spelers in die provinsiale span
2014: Drie spelers in die provinsiale span
2015: Drie spelers in die provinsiale span
2016: Twee spelers in die provinsiale span
2018: Twee spelers in die provinsiale span. Beide word tot die nasionale span verkies.
Colin Fouché: colin.fouch@afﬁes.co.za of 012 344 3805 (skoolure)